Miestne zastupiteľstvo Mestskej časti Bratislava - Dúbravka

U z n e s e n i a

č.   235 -  250

z   12. zasadnutia   Miestneho zastupiteľstva Mestskej časti Bratislava – Dúbravka

zo  dňa  8. júla  2008
	
Miestne zastupiteľstvo Mestskej časti Bratislava - Dúbravka prerokovalo dňa 8.7. 2008 na svojom 12.  zasadnutí  tieto body programu :

1.	Návrh VZN Mestskej časti Bratislava – Dúbravka, ktorým sa bližšie upravujú niektoré podmienky držania psov na území Mestskej časti Bratislava – Dúbravka -návrh stiahnutý z rokovania
2.   Návrh na delegovanie zástupcov mestskej časti do rád materských a základných škôl
       3.	 Návrh na organizačné zabezpečenie vyhlásenia volieb hlavného kontrolóra mestskej
 	 časti Bratislava - Dúbravka
       4.   Informácia o plnení harmonogramu prác a úloh pri zavedení eura
       5.   Návrh Dodatku č. 2 k Organizačnému poriadku Miestneho úradu Mestskej časti 
		   Bratislava - Dúbravka
6.	 Správa o výsledkoch kontroly inventarizácie
          7.	 Návrh na odmeny hlavnej kontrolórke mestskej časti za II. štvrťrok 2008
  8.	 Návrh na odmeny starostovi mestskej časti za II. štvrťrok 2008 
  9.	 Návrh na odpustenie poplatkov z omeškania vo výške 118 849,- Sk žiadateľovi
	 Petrovi Neštrákovi
10.	  Návrh na zrušenie uznesenia MZ č. 359 zo dňa 14.12.2004
11.	  Návrh zadania Urbanistickej štúdie Krčace
12.	  Návrh na úpravu počtu členov komisií MZ
13.	  Stanovenie poslaneckých dní na II. polrok 2008
14.	  Rôzne

Miestne zastupiteľstvo zvolilo :                                                                                     

navrhovateľov uznesení  poslancov	 : Ing. Peter  Čecho   
                                                              MUDr. Ján Šimo

overovateľov uznesení   poslancov  :  MUDr. Karol Jarábek
                                                              Ing. Miroslav Kováč

a prijalo tieto uznesenia :

k bodu č. 1 : Návrh VZN Mestskej časti Bratislava – Dúbravka, ktorým sa bližšie upravujú niektoré podmienky držania psov na území Mestskej časti Bratislava - Dúbravka

- návrh stiahnutý z rokovania

k bodu č. 2
Bod 2A : Návrh na zloženie a počet členov rád škôl na základných školách a v školských zariadeniach v m. č. Bratislava - Dúbravka 

                                  Uznesenie MZ  č. 235 /2008

Miestne zastupiteľstvo
schvaľuje
zloženie a počet členov rád škôl na základných školách a v školských zariadeniach v m.č. Bratislava – Dúbravka v zmysle § 25 ods. 4 a 5 Zákona č. 596/2003 Z.z. o štátnej správe v školstve a školskej samospráve v znení neskorších predpisov 

Hlasovanie :		 prítomní : 25	       za : 25         proti : 0	 zdržali sa : 0

Bod č.2B : Návrh na schválenie delegovaných zástupcov zriaďovateľa a iných právnických a fyzických osôb do rád základných škôl a školských  zariadení v zriaďovateľskej kompetencii M.č. Bratislava – Dúbravka

                                         Uznesenie MZ  č. 236 /2008

Miestne zastupiteľstvo
schvaľuje
v zmysle Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov delegovaných zástupcov zriaďovateľa do rád škôl a školských zariadení  v zriaďovateľskej kompetencii m. č. Bratislava –Dúbravka nasledovne:

          Materské školy	
1. 	MŠ Cabanova	1. Daniel Petruška
2. MUDr. Dagmar Urbanová
3.  Ing.Mária Magdaléna Danková	
2.	MŠ Damborského	1. Ing. Jozefína Baranová
2. PhDr. Matilda Križanová
3.RNDr.Martin Zaťovič 	
3. 	MŠ Galbavého	1. Ľubomír Harmady
2. Ing. Štefan Hatala
3.Ing. Jana Piflová- Špánková	
4.	MŠ Pekníkova	1. Ing. Peter Fajkus
2. Mgr. Ľubica Szilasiová
3. Milan Hlinka	
5.	MŠ Pri kríži	1. Ing. Peter Hanulík
2. Mgr. Katarína Lazarčíková
3.  Oľga Valachová	
6.
	MŠ Ušiakova	1. Ing. Jana Piflová
2. Mgr. Katarína  Cigáňová
3.MUDr. Karol Jarábek	
 
          Základné školy	
1.	ZŠ Beňovského	1. Daniel Petruška
2. RNDr. Martin Zaťovič
3. Ing. Juraj Lebedík
4. Doc.Ing. Michal Klimík	
2.	ZŠ Nejedlého	1. Mgr. Libor Meravý
2. Karol Zrunek
3. Mgr. Ľudmila Vargová
4. Emília Bačíková	
3.	ZŠ Pri kríži	1. Doc. Ing. Juraj Veselský, CSc.
2. Mikuláš Keszi
3. Marián Urban
4. Ing.Mária Magdaléna Danková	
4.	ZŠ Sokolíkova	1. Mgr. Igor Čajka
2. Mgr. Oliver Mikšík
3. Andrej Guzy
4.Ing.arch. Jelena Hudcovská	

Hlasovanie :		 prítomní : 24	       za : 24         proti : 0	 zdržali sa : 0
k bodu č. 3 : Návrh na organizačné zabezpečenie vyhlásenia volieb hlavného kontrolóra Mestskej časti Bratislava – Dúbravka

Uznesenie MZ č. 237/2008

Miestne  zastupiteľstvo

A. berie na vedomie
ukončenie funkčného obdobia  hlavnej kontrolórky mestskej časti  Ing. Ruženy Záthureckej ku dňu 30.9.2008

B. vyhlasuje
termín voľby hlavného kontrolóra mestskej časti  v deň   konania MZ dňa16.septembra  2008   

C. určuje

1. Podmienky  na zaradenie uchádzača do volieb na funkciu hlavného kontrolóra:
Kvalifikačný predpoklad: minimálne úplné stredné vzdelanie a doručenie nasledovných
dokladov: 

1.	písomná prihláška
2.	výpis z registra trestov,
3.	profesijný  životopis,
4.	doklad o vzdelaní 
5.	písomná predstava  o výkone činnosti

2. Termín odovzdania písomnej prihlášky s ďalšími dokladmi do 26.8. 2008  do 15. 00 h, podateľňa MiÚ Bratislava –Dúbravka, Žatevná 2,Bratislava v zalepenej obálke označenej „Voľba kontrolóra- neotvárať.“

D. ukladá
prednostke miestneho úradu

zverejniť termín predkladania žiadosti a dokladov na voľbu  hlavného kontrolóra mestskej časti v zmysle § 18a  zákona č. 369/1990  Z.z.  o obecnom zriadení v v znení zmien                            a doplnkov do 31.7. 2008

E. žiada 
starostu  mestskej časti

zriadiť komisiu na posúdenie splnenia podmienok na zaradenie uchádzačov do volieb na funkciu hlavného kontrolóra z doručených dokladov 

Hlasovanie :		 prítomní : 23	       za : 23         proti : 0	 zdržali sa : 0

k bodu č. 4 : Informácia o plnení harmonogramu prác a úloh pri zavedení eura od 1.1.2009
Uznesenie MZ č. 238/2008

Miestne zastupiteľstvo
berie na vedomie
Informácia o plnení harmonogramu prác a úloh pri zavedení eura od 1.1.2009 

Hlasovanie :		 prítomní : 20	       za : 20         proti : 0	 zdržali sa : 0

k bodu č. 5 : Návrh Dodatku č. 2 Organizačného poriadku Miestneho úradu Mestskej časti Bratislava – Dúbravka

Uznesenie MZ č. 239/2008

Miestne zastupiteľstvo
 
A. s ch v a ľ u j e

 s účinnosťou  od 1.8. 2008   Dodatok č.2  Organizačného poriadku Miestneho úradu Mestskej časti Bratislava – Dúbravka v súlade s predloženým návrhom nasledovne:

1. zrušenie
- č. útvaru 94 – referát investícií 			1 pracovné miesto

2. zaradenie 

a) pracovnej pozície z č. útvaru 93 - referátu výstavby a drobnej stavby do útvaru č.21 
- referát územného a stavebného poriadku – Stavebný úrad

(odborný  referent   VŠ    -ohlasovanie stavieb a udržiavacích prác, povoľovanie reklamných zariadení, prideľovanie súpisných čísel)

b)  pracovnej pozície z č. útvaru 42 – správca web.stránky- referát informatiky Organizačné oddelenie na – referát útvaru č.14 – šéfredaktor DS, tlačový tajomník

3. vytvorenie 

pracovného miesta – správca registratúry na útvare č.43 referát spisovne registratúry a archívnictva Oddelenie organizačné v PT  8/1	 

B. u k l a d á
prednostke miestneho úradu

vykonať úpravu Organizačného poriadku miestneho úradu Mestskej časti Bratislava- Dúbravka a systemizáciu pracovných miest  v zmysle Dodatku č. 2 .

Hlasovanie :		 prítomní : 21	       za : 21         proti : 0	 zdržali sa : 0
k bodu č. 6 :  Správa o výsledkoch kontroly inventarizácie 2007

Uznesenie MZ č. 240/2008

Miestne zastupiteľstvo
a/ berie na vedomie
Správu o výsledkoch kontroly inventarizácie 2007 s pripomienkami

b/ schvaľuje opatrenia na odstránenie nedostatkov : 
     1. Odstrániť všetky nedostatky uvedené v  Správe o výsledkoch kontroly inventarizácie
                                                                                   Termín: do 31.12.2008
  2. Inventarizácia 2008 – zabezpečiť dôslednú evidenciu, účtovanie a inventarizáciu majetku v
zmysle Zákona o účtovníctve a Postupov účtovania.....
							Termín : do 31.12.2008
3 . Vyraďovanie majetku – vykonávať dôsledne v zmysle platných predpisov – Zákon o
         majetku obcí, Štatút hl. mesta, Zásady hospodárenia....
							Termín : trvalý
							Zodpovedný : prednostka MÚ – p. Tobiašová
   4. Umelecké diela – zabezpečiť znalecké posudky na umelecké diela a ich pasporitzáciu do    
       31.12. 20008

Hlasovanie :		 prítomní : 17	       za : 17         proti : 0	 zdržali sa : 0

k bodu č. 7 :  Návrh na odmeny za II. štvrťrok 2008 miestnej kontrolórke M.č. Bratislava – Dúbravka
Uznesenie MZ č. 241/2008

Miestne zastupiteľstvo
schvaľuje
odmenu za II. štvrťrok 2008 Ing. Ružene Záthureckej, hlavnej kontrolórke Mestskej časti Bratislava - Dúbravka, vo výške 30 % z priznaného platu za príslušné obdobie

Hlasovanie :		 prítomní : 17	       za : 17         proti : 0	 zdržali sa : 0

k bodu č. 8 :  Návrh na odmeny za II. štvrťrok 2008 starostovi M.č. Bratislava – Dúbravka
Uznesenie MZ č. 242/2008

Miestne zastupiteľstvo
schvaľuje
odmenu za II. štvrťrok 2008 Ing. Jánovi Sandtnerovi, starostovi Mestskej časti Bratislava - Dúbravka, vo výške 50 % zo súčtu platov za obdobie II. štvrťroka 2008

Hlasovanie :		 prítomní : 17	       za : 17         proti : 0	 zdržali sa : 0
k bodu č. 9 : Návrh na odpustenie poplatkov z omeškania vo výške 118 849,- Sk žiadateľovi Petrovi Neštrákovi

Uznesenie MZ č. 243/2008

Miestne zastupiteľstvo
schvaľuje 
odpustenie poplatkov z omeškania vo výške 118 849,- Sk žiadateľovi Petrovi Neštrákovi, Ožvoldíkova 2, 841 02 Bratislava, ktorý vznikol menovanému za neplatenie nájomného a úhrady za plnenia poskytované s užívaním bytu.

Hlasovanie :		 prítomní : 20	       za : 20         proti : 0	 zdržali sa : 0

k bodu č. 10 :  Návrh na zrušenie uznesenia MZ č. 359 zo dňa 14.12.2004

Uznesenie MZ č. 244/2008

Miestne zastupiteľstvo

A.	ponecháva v platnosti 

uznesenie MZ č. 359 zo dňa 14.12.2004, ktorým schvaľuje prenájom pozemkov parc.č. 1677/2 diel 2,9 , parc.č. 1675/1, diel 7, parc.č. 1810/2, diel 31, parc.č. 1810/5, diel 33, parc.č. 1675/3, diel 34, 1803/2, diel 28, parc.č. 1735/1, diel 20, 1644/3, parc.č. 1810/3 k.ú. Dúbravka o celkovej výmere 261 m2 podľa GP č. 43/2004 v lokalite Tavarikova osada Ing. Ladislavovi Čížovi s manželkou JUDr. Magdalénou Čížovou na dobu neurčitú 

B.	ukladá

prednostke miestneho úradu
1.zabezpečiť majetkovo-právne vysporiadanie vzťahov s Ing.Ladislavom Čížom a JUDr. Magdalénou Čížovou
2. zabezpečiť UŠ  Tavarikova osada s termínom začatia prác v roku 2009.

Hlasovanie :		 prítomní : 20	       za : 18         proti : 0	 zdržali sa : 2

k bodu č. 11 :  Návrh zadania Urbanistickej štúdie zóny Krčace, Bratislava – Dúbravka

Uznesenie MZ č. 245/2008

Miestne zastupiteľstvo
A. berie na vedomie
Návrh zadania Urbanistickej štúdie zóny Krčace, Bratislava - Dúbravka

B. súhlasí
s vyhodnotením pripomienok vznesených pri prerokovávaní Návrhu zadania UŠ

C. schvaľuje
Zadanie Urbanistickej štúdie zóny Krčace, Bratislava - Dúbravka

Hlasovanie :		 prítomní : 18	       za : 18         proti : 0	 zdržali sa : 0

k bodu č. 12 :  Návrh na úpravu počtu členov komisií Miestneho zastupiteľstva mestskej časti Bratislava – Dúbravka

Uznesenie MZ č. 246/2008
Miestne zastupiteľstvo

      A. Odvoláva členov komisií MZ zvolených uznesením MZ č. 15 zo dňa 6.2.2007 

1. v súlade s bodom 2. Čl. 11  Organizačného poriadku „ Štatútu „ samosprávy Mestskej časti Bratislava – Dúbravka :

- Ing. Ivetu Erdélyiovú z Komisie sociálno-zdravotnej a bytovej 
- Ing. Jozefa Barboríka z Komisie územného rozvoja , výstavby a dopravy

2. z dôvodu neúčasti na rokovaniach v komisiách 

- Mgr. Petra Rolného z Komisie územného rozvoja , výstavby a dopravy
- Jána Takáča z Komisie ekonomickej a podnikateľských aktivít
- Ladislava Ševčíka z Komisie životného prostredia, bezpečnosti a poriadku

                  3.  na  vlastnú žiadosť 
                      JUDr. Lukáša Machalu zvoleného uznesením MZ č. 14 zo dňa 
    6.2.2007  z komisií   :

- Komisie územného rozvoja , výstavby a dopravy
- Mediálnej rady

     B. Volí  za členov komisie

- Milana Hlinku do Komisie územného rozvoja , výstavby a dopravy 
- PhDr. Annu Hazuchovú do Komisie sociálno-zdravotnej a bytovej 
- Ing. Máriu Magdalénu Dankovú do Komisie sociálno-zdravotnej a bytovej

     C. Stanovuje 

minimálnu hranicu účasti 60 % na rokovaniach v komisiách MZ.  Účasť v komisiách bude vyhodnocovaná 1 krát ročne.

Hlasovanie :		 prítomní : 19	       za : 18         proti : 0	 zdržali sa : 1

k bodu č. 13 :  Návrh termínov poslaneckých dní na II. polrok 2008

Uznesenie MZ č. 247/2008

Miestne zastupiteľstvo
berie na vedomie
termíny poslaneckých dní na II. polrok 2008 bez pripomienok

Hlasovanie :		 prítomní : 20	       za : 20         proti : 0	 zdržali sa : 0

k bodu č. 14 :  Rôzne

k bodu č.14/A : Návrh na prijímanie detí do materských škôl v mestskej časti Bratislava- Dúbravka v školskom roku 2008/2009

Uznesenie MZ č. 248/2008

Miestne zastupiteľstvo
schvaľuje
prijímanie do materských škôl v Mestskej časti Bratislava- Dúbravka výlučne deti, ktoré k 1. septembru 2008 dovŕšia vek tri roky. Vo výnimočných prípadoch riaditeľka materskej školy bude prijímať deti mladšie ako tri roky, pokiaľ to kapacita materskej školy dovolí.

Hlasovanie :		 prítomní : 22	       za : 22         proti : 0	 zdržali sa : 0

k bodu č.14/B :   Návrh na zachovanie nehnuteľnosti na Fedákovej  ul. č. 1 Bratislava pre zariadenie sociálnych služieb v mestskej časti Bratislava - Dúbravka

                                         Uznesenie MZ č. 249/2008

Miestne zastupiteľstvo
A. ukladá
zástupkyni starostu rozpracovať obe alternatívy predložené v návrhu ,vrátane dopadov
B. žiada
starostu mestskej časti  zabezpečiť výber vhodnejšieho  variantu v termíne do 31.7.2008.

Hlasovanie :		 prítomní : 22	       za : 22         proti : 0	 zdržali sa : 0

k bodu č. 14/C :   Návrh na formálnu úpravu uznesení Miestneho zastupiteľstva

Uznesenie MZ č. 250/2008

Miestne zastupiteľstvo
schvaľuje
v uzneseniach Miestneho zastupiteľstva uvádzať hlasovania súčasne s prijatým uznesením

Hlasovanie :		 prítomní : 17	       za : 17         proti : 0	 zdržali sa : 0

Alena Tobiašová                                                                               Ing. Ján Sandtner
     prednostka                                                                                               starosta 

Overovatelia:           MUDr. Karol Jarábek   

					      Ing. Miroslav Kováč